Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, “Pertsonen zaintzari buruzko ikuskera berria: pertsona erdigunean jartzen duen eredu asistentzial berri baterantz” jarduketan gizarte zerbitzuen mankomunitateekin eta udalekin lankidetzan aritzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

Joan den maiatzean, 10-21/PES-00191 galdera idatziari emandako erantzunean honela adierazi zitzaigun: “Funts horiek gauzatzeko baldintzak eta gastua hautatzeko eta justifikatzeko eska daitezkeen betekizun tekniko eta ekonomikoak zehaztu ondoren, Nafar Lansare-Nafarroako Enplegu Zerbitzuak dagozkion erabakiak hartuko ditu neurri horiek betearazteko, balizko laguntza teknikoa barne”. Horrez geroztik lau hilabete iragan direnez, ez dugu zalantzarik dagoeneko baldintza horiek zehaztuta egonen direla. Horri gehitzen badiogu “Pertsonen zaintzari buruzko ikuskera berria: pertsona erdigunean jartzen duen eredu asistentzial berri baterantz” 19 DDSS, REACT EU Navarra proiektuaren fitxa teknikoan ezartzen dela Nafarroako Enplegu Zerbitzua dela jarduketa horren ardura duena. Jarduketa-faseen deskribapenean jasotzen da “lankidetzak ezarriko direla gizarte zerbitzuetako mankomunitateekin eta udalekin (...)”.

Zertan gauzatuko dira lankidetza horiek?

Iruñean, 2021eko irailaren 9an

Foru parlamentaria: Maribel García Malo